Paulus Katenin

Paulus Alexandri filius Katenin (Russice Павел Александрович Катенин),  die 11 Decembris anno 1792 in ŠaëvoШаёво,  vicus circuli Kologrivensis gubernii Costromensis.  natus et die 23 Maii anno 1853 ibidem mortuus, fuit poeta, interpres et criticus litterarum Russicus.

Vita

In Šaëvo villa sua educatus, ab anno 1806 Petropoli in ministerio publicae institutioni moderandaeA. Springhetti. Quibus  modis  res  novae  Latinae  sint  interpretandae, in: Latinitas, 1 (1953), p. 60. munus sustentabat. Nicolao Gnedič, Constantino Batjuškov, Alexio Olenin, Alexandro Šachovskoj familiaris erat. Ab anno 1810 in cohorte praetoria Transfigurationis militiam gerebat. Belli Patrii contra Napoleonem particeps, proelio Vorotunensi aliisque pugnis fortiter pugnabat, quarum ipse  praecipue memoria tenebat et in epitaphio sibi conscripta memorari iussit. Ab anno 1816 Foederis Salutis socius. Anno 1822 e Petropoli in villam suam emissus est. Annis a 1833 ad 1838 in Caucaso militiam gerebat; postea iterum in Šaëvo revertit. Curriculo ab equis furentibus fracto mortuus est.

Opera

Praeter opuscula lyrica carminibus epicolyricis famosus erat, quorum «Наташа» (Natalia), «Убийца» (Interemptor), «Леший» (Silvanus) anno 1815 edita sunt, anno 1816 «Ольга» (Helga), Lenorae Godefridi Bürger versio libera, quae composita est, ut Ludmilae Basilii Žukovskij  discrepet. Andromachen tragoediam composuit. Operum posteriorum poemata magna «Княжна Милуша» (Miluša ducis filia) et «Инвалид Горев» (Gorev causarius), pentametro Russico compositus, minime omittenda sunt.

Multas tragoedias vertit, quarum Ariadne Thomae Corneille, Le Cid fratris eius, Ioannis Racine nonnullae nominari possunt. Vergilii eclogam primam Russice vertit. E Bione, Dante, Ariosto, Goethio, Schillero, Ioanne Herder et Iacobo Macpherson aliqua Russice vertit. Studiosum comoediam cum Alexandro Griboedov composuit.

«Размышления и разборы» (Meditationes et recognitiones) opus Pauli Katenin criticum pluria iudicia litteraria habent. Latine bene sciebat, ut ex eo libro constat.

Notae

Nexus externi

Categoria:Auctores Russici
Categoria:Incolae Imperii Russici
Categoria:Participes bellorum Napoleonicorum
Categoria:Poetae Russiae
Categoria:Interpretes Latino-Russici
Categoria:Interpretes Graeco-Russici
Categoria:Interpretes Franco-Russici
Categoria:Interpretes Italiano-Russici
Categoria:Interpretes Theodisco-Russici